სომეხური ჭარალუა

სომეხური ჭარალუა — ანბანური ჭარალუა, ნამუსჷთ სომეხური ნინა გჷმირინუანს. სომეხური ტრადიციაშ მეჯინათ, თინა 405 წანას აკოქიმინჷ სომეხ ოჯარალე მოღალე მესროპ მაშტოციქ. თიშ უკული სომეხური ანბანი გჷმირინუანდჷ ჟირ თეხანურ, სალიტერატურო დო ორაგადე, დიალექტეფიშ ოჭარალო — ბჟაეიოლ სომეხურშო დო ბჟადალ სომეხურშო — ნამუეფქჷთ ართ პერიოდის გევითარესჷნ. აკოქიმინელი რე ფონეტიკურ პრინციპშა. დუდმაართაშე სომეხურ ანბანს 36 ასო რდჷ, მოგვიანაფათ (XII ოშწანურა) — თის სუმ ასოქ გიაძინჷ. თეხანურ სომეხურ ანბანს 39 ასო რე, თინეფშე 7 ხონარიელი, დოსქილადირი — წოროხონარიელი. სომეხურო ზიტყვა „ანბანი“ რე այբուբեն (აიბუბენ), სომეხური ანბანიშ მაართა ჟირი ასოშ მეჯინათ. სომხური ჭარალუა რიცხუეფიშ ეიოშანალო ხოლო გჷმირინუაფუდჷ. არქეოლოგიურო დოდასურაფილი უჯვეშაში სომეხური მუკნაჭარა ითარიღებუ 480 წანათ.
 რესურსეფი ინტერნეტის 
 რამაზ პატარიძე: ერკათაგირიშ გრაფიკული ოხსირეფი

კატეგორია:სომეხური ჭარალუა
კატეგორია:ჭარალუეფი